Gour Jayanti: देश का यह शहर मना रहा दीपावली, रोशनी में नहाया पूरा शहर, घर-घर दीप जले
Gour Jayanti 2022 मप्र के सागर में गौर दीपावली मनाई जा रही है। ठीक दिवाली के जैसे पूरा शहर रोशनी से जगमग हो रहा है। मुख्य मार्र्गाें से लेकर गौरमूर्ति तीन बत्ती से लेकर डॉ. हरीसिंह गौर की विरासत केंद्रीय विवि को दुल्हन की तरह सजाया गया है। हर तरफ रोशनी से जगमग भवन नजर आ रहे हैं। बता दें कि 26 नवंबर को महान दानवीर और विधिवेत्ता व विवि के संस्थापन डॉ हरीसिंह गौर की 153 वीं जयंती है। इसे सागर गौरव दिवस के रुप में मनाया जा रहा है।
डॉ. गौर की 153वीं जयंती को सागर गौरव महोत्सव के रुप में मनाया जा रहा है
देश के सबसे कानूनविदों में शामिल, संविधान निर्माण समिति के सदस्य डॉ. सर हरीसिंह गौर की 153वीं जयंती को सागर में धूमधाम से महोत्सव व सागर गौरव दिवस के रुप में मनाया जा रहा है। मुख्यमंत्री शिवराज सिंह चौहान शनिवार को सागर में मुख्य कार्यक्रम में शिरकत करेंगे। पार्श्व गायक उदित नारायएण संगीत संध्या में समां बांधेंगे। सीएम करीब 3 घंटे सागर में रुकेंगे और सागर गौरव महोत्सव, स्मार्ट सिटी प्रोजेक्ट, मकरोनिया ओवरब्रिज का लोकार्पण सहित अन्य कार्यक्रम में शिरकत करेंगे। मप्र शासन, केंद्रीय विवि, नगर निगम सागर सहित पूरा प्रशासन और सागर के वाशिंदे मिलकर गौर जयंती पर सागर गौरव दिवस मनाकर उनके प्रति कृतज्ञता व्यक्त करेंगे।
आशुतोष राणा, मुकेश तिवारी दो दिन से सागर में
फिल्म अभिनेता आशुतोष राणा, मुकेश तिवारी बीते दो दिन से सागर में हैं। ये दोनों डॉ. हरीसिंह गौर विवि के पूर्व छात्र हैं। इन्होंने सागर में विवि के विद्यार्थियों के साथ संवाद कार्यक्रम के तहत अपने एज्युकेशन लाइफ के संस्मरण साझा किए थे। विद्यार्थियों के सवालों के जवाब दिए, उन्हें मार्ग दर्शन दिया और डॉ. गौर के विराट कृतित्व को व्यक्त कर नई पीढ़ी को इसकी जानकारी दी है।
पूर्व संध्या पर दीप जलाकर श्रृद्धांजलि दी
तीनबत्ती गौर प्रतिमा पर गौर जयंती की पूर्व संध्या पर दीपोत्सव कार्यक्रम बनाया गया। इसमें शहर के सभी वर्गों के लोगों ने गौर प्रतिमा के सामने दीप जलाकर डॉ. गौर के प्रति भावनाएं व्यक्त करते हुए श्रृद्धांजली दी है। इसी प्रकार गौर समाधि, सिविल लाइन, सदर और चकराघाट पर भी डॉ. गौर के चित्रपट के सामने दीप जलाकर रोशनी की गई।
भारत रत्न दिलाने की चल रही है मांग
डॉ. हरीसिंह गौर देश के इकलौते और एकमात्र शख्सियत हैं, जिन्होंने अपनी जीवन की पूरी पूंजी लगाकर आजादी से पहले देश के सबसे पिछड़े सागर जैसे इलाके में क्रेम्ब्रिज स्तर की यूनिवर्सिटी की स्थापना की थी। उनके जैसी नजीर देश में कोई दूसरी नहीं है। उनको भारत रत्न दिलाने की मांग लम्बे समय से चल रही है। बीते दिनों नगरीय विकास एवं आवास मंत्री भूपेंद्र सिंह, केंद्रीय मंत्री प्रहलाद पटेल, अभिनेता आशुतोष राणा, मुकेश तिवारी से लेकर तमाम हस्तियां डॉ. गौर को भारत रत्न दिलाने के लिए प्रयास करने की बात कह चुके हैं। डॉ. गौर यूथ फोरम के अध्यक्ष डॉ. विवेक तिवारी व शहर के युवा इसको लेकर कई सालों से हस्ताक्षर अभियान भी चल रहे हैं।